ai4bharat/Pralekha huggingface dataset:
సమాచార, ప్రసార మంత్రిత్వ శాఖ
భారత అంతర్జాతీయ చలన చిత్రోత్సవ ముగింపు సమావేశంలో ప్రముఖ గీత రచయిత ప్రసూన్ జోషికి ‘ఫిల్మ్ పర్సనాలిటీ ఆఫ్ ది ఇయర్’ అవార్డు ప్రదానం
“ఏక్ ఆస్మాన్ కమ్ పడ్తా హై, ఔర్ ఆస్మాన్ మంగ్వా దో…”  ఇవి 52 వ భారత అంతర్జాతీయ చలన చిత్రోత్సవంలో ఫిల్మ్ పర్సనాలిటీ అఫ్ ది ఇయర్ అవార్డు స్వీకరించిన అనంతరం ప్రముఖ గీత రచయిత సృజనాత్మక రచయిత ప్రసూన్ జోషి అన్న మాటలు. సినీ రంగానికి జోషి అందించిన సేవలకు గుర్తింపుగా 52 వ భారత అంతర్జాతీయ చలన చిత్రోత్సవం ఆయనకు ఫిల్మ్ పర్సనాలిటీ అఫ్ ది ఇయర్ అవార్డును అందించి గౌరవించింది.
కేంద్ర సమాచార ప్రసార శాఖ మంత్రి శ్రీ అనురాగ్ ఠాకూర్ ఈ అవార్డును అందించారు.
సినిమా, సంస్కృతి కళా రంగాలకు లభించేలా చేసిన కృషికి గుర్తింపుగా శ్రీ జోషిని ఈ అవార్డు వరించింది.
అవార్డును స్వీకరించిన అనంతరం మాట్లాడిన శ్రీ జోషి భారతదేశం గొప్ప వైవిధ్యం కలిగిన దేశమని అన్నారు. అన్ని వర్గాలకు తమ వైవిధ్యభరితమైన కథలను చెప్పడానికి సరైన వేదిక లేనప్పుడు సినిమాలలో కూడా వైవిధ్యం ఉండదని అన్నారు. ఇటువంటి వేదికను 75 క్రియేటివ్ మైండ్స్ కార్యక్రమం ద్వారా అందుబాటులోకి తెచ్చిన భారత అంతర్జాతీయ చలన చిత్రోత్సవ నిర్వాహకులను ఆయన అభినందించారు.
పద్మశ్రీ అవార్డుతో పాటు అనేక జాతీయ అవార్డులను పొంది అనేక చిత్రాలకు పాటలు అందించి, అందరిని ఆకట్టుకునే విధంగా టీవీ ప్రకటనలు రూపొందించి, సమాజ దృక్పధంతో అనేక కథలను రాసిన జోషి జాతీయ, అంతర్జాతీయ గుర్తింపు పొందారు. తనదైన శైలిలో ప్రసంగించిన శ్రీ జోషి గందరగోళ స్థితి కూడా మంచిదేనని వ్యాఖ్యానించారు. ఈ పరిస్థితిని తమకు అనుకూలంగా మార్చుకుని వర్ధమాన సినీ నిర్మాతలు ప్రయోజనం పొందాలని సూచించారు. '
. “ గందరగోళ స్థితిని ఆస్వాదించడానికి యువ మనస్సులు ప్రయత్నించాలి. అసౌకర్యానికి గురి చేసే గందరగోళం అత్యంత సారవంతమైన స్థితి. దీనిలో నుంచి అద్భుతమైన ఆలోచనలు వస్తాయి' అని ఆయన అన్నారు.
సినీ రంగంలో దగ్గర దారులు ఉండవని ప్రతి ఒక్కరు గుర్తించాలని శ్రీ జోషి అన్నారు. కష్టపడి పని చేసి సృజనాత్మక ఆలోచలతో మాత్రమే ఈ రంగంలో విజయం సాధించడానికి సాధ్యమవుతుందని అన్నారు. దీనిని గుర్తించి ఔత్సాహిక చిత్ర నిర్మాతలు ప్రణాళికలు రూపొందించుకోవాలని ఆయన సూచించారు.
గత అనుభవాలను గుర్తు చేసుకున్న శ్రీ జోషి తనకు లభించిన అవార్డును ఉత్తరాఖండ్లోని తన స్వగ్రామానికి అంకితం చేశారు. ' నేను అల్మోరా అనే చిన్న పట్టణం నుంచి వచ్చాను. ఒక చిన్న పట్టణానికి చెందిన వ్యక్తి సినిమా రంగంలో గుర్తింపు సాధించడం చాలా కష్టం. నాకు స్ఫూర్తి ఇచ్చిన ఉత్తరాఖండ్ పర్వతాలకు ఈ అవార్డును అంకితం చేస్తున్నాను.' అని ఆయన అన్నారు.
రాజ్కుమార్ సంతోషి సినిమా లజ్జాతో పాటల రచయితగా ప్రసూన్ జోషి 2001లో భారతీయ చలన చిత్రం లోకి ప్రవేశించారు. తారే జమీన్ పర్, రంగ్ దే బసంతి, భాగ్ మిల్కా భాగ్, నీర్జా మరియు మణికర్ణిక, ఢిల్లీ 6 లాంటి అనేక చిత్రాలకు ఆయన పనిచేశారు.
అడ్వర్టైజింగ్ ప్రొఫెషనల్గా ఆయన అంతర్జాతీయ గుర్తింపు పొందారు. అతిపెద్ద అడ్వర్టైజింగ్ కంపెనీలలో ఒకటైన మెక్కాన్ వరల్డ్గ్రూప్కి ఆసియా-పసిఫిక్ ఛైర్మన్గా ఉన్నారు. కేన్స్లో గోల్డెన్ లయన్స్, వరల్డ్ ఎకనామిక్ ఫోరమ్ యంగ్ గ్లోబల్ లీడర్ అవార్డుతో సహా అనేక అంతర్జాతీయ అవార్డులను కూడా గెలుచుకున్నాడు. సెంట్రల్ బోర్డ్ ఆఫ్ ఫిల్మ్ సర్టిఫికేషన్ చైర్పర్సన్ గా ఆయన వ్యవహరిస్తున్నారు. .
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 వాక్సినేషన్ అప్ డేట్
రాష్ట్రాలు , కేంద్రపాలిత ప్రాంతాలకు 49.64 కోట్ల వాక్సిన్ డోస్లు సమకూర్చారు.
రాష్ట్రాలు, కేంద్రపాలిత ప్రాంతాలు, ప్రైవేటు ఆస్పత్రుల వద్ద ఇంకా వాడని, మిగులు 3.14 కోట్ల కోవిడ్ వాక్సిన్ డోస్లు ఉన్నాయి.
కేంద్ర ప్రభుత్వం దేశ వ్యాప్తంగా కోవిడ్ -19 వాక్సిన్ కార్యక్రమాన్ని వేగవంతం చేసేందుకు కట్టుబడి ఉంది. కోవిడ్ -19 సార్వత్రిక వాక్సినేషన్కు సంబంధించిన కొత్త దశ2021 జూన్ 21 నుంచి ప్రారంభమైంది. మరిన్ని వాక్సన్లు అందుబాటులోకి తీసుకురావడం ద్వారా వాక్సినేషన్ను వేగవంతం చేశారు. మరింత మెరుగైన ప్రణాళిక ద్వారా వాక్సిన్ అందుబాటుకు సంబంధించిన ముందస్తు సమాచారం అందించడంతోపాటు, వాక్సిన్ అందుబాటును రాష్ట్రాలు, కేంద్రపాలిత ప్రాంతాలకు పెంచడం జరిగింది.
దేశ వ్యాప్త వాక్సినేషన్ కార్యక్రమంలొ భాగంగా, భారత ప్రభుత్వం రాష్ట్రాలు, కేంద్ర పాలిత ప్రాంతాలకు కోవిడ్ వాక్సిన్లను ఉచితంగా సరఫరా చేస్తున్నది. కోవిడ్ -19 వాక్సినేషన్ నూతన దశలో కేంద్ర ప్రభుత్వం , వాక్సిన్ ఉత్పత్తిదారులు ఉత్పత్తి చేసే వాక్సిన్లో 75 శాతం వాక్సిన్ను సేకరించి దానిని ఉచితంగా రాష్ట్రాలు, కేంద్ర పాలిత ప్రాంతాలకు సరఫరా చేస్తుంది.
|
|
వాక్సిన్ డోస్లు
|
|

|
|
సరఫరా చేసినవి
|
|
49,64,98,050
|
|
పంపిణీ దశలో ఉన్నవి
|
|
9,84,610
|
|
మిగులు అందుబాటులో ఉ న్నవి
|
|
3,14,34,654
రాష్ట్రాలు కేంద్రపాలిత ప్రాంతాలకు 49.64 కోట్ల  వాక్సిన్డోస్లను వివిధ మార్గాలలో సమకూర్చడం జరిగింది. మరో 9,84,610 డోస్లు పంపిణీ దశలో ఉన్నాయి.
రాష్ట్రాలు, కేంద్రపాలిత ప్రాంతాలు, ప్రైవేటు ఆస్పత్రుల వద్ద ఇంకా వాడని, మిగులు 3.14 కోట్ల కోవిడ్ వాక్సిన్ డోస్లు ఉన్నాయి.
గిరిజన వ్యవహారాల మంత్రిత్వ శాఖ
యునిసెఫ్ భాగస్వామ్యంతో పనిచేసే గిరిజన బృందాల రక్షణ కోసం స్వయం సహాయక బృందాలకు డిజిటల్ ప్రచారాన్ని ప్రారంభించనున్న ట్రైఫెడ్
ఈ ప్రచారం ప్రోత్సాహం కోసం రేపు వెబినార్ నిర్వహణ
గిరిజన ప్రాంతాల్లో పనిచేసే గిరిజనుల రక్షణ కోసం, వారికి సామాజిక దూరం గురించిన అవగాహన కల్పించడం కోసం స్వయం సహాయక బృందాలకు డిజిటల్ ప్రచార కార్యక్రమాన్ని యునిసెఫ్ భాగస్వామ్యంతో ప్రారంభించనున్న ట్రైఫెడ్. కొవిడ్-19 నివారణకు పాటించవలసిన నియమాలు, సామాజిక దూరం పాటించడం, ఇంట్లోనే ఏకాంతంగా ఉండటం వంటివి సామాజిక మాధ్యమాల ద్వారా మరియు వన్య రేడియో ద్వారా స్వయం సహాయక బృందాల కేంద్రాల ద్వారా తెలిపేందుకు వారికి వెబినార్ ద్వారా శిక్షణా కార్యక్రమన్ని యునిసెఫ్ సహాయంతో నిర్వహించనుండి ట్రైఫెడ్. ఈ కార్యక్రమానికి అదనంగా ఆర్ట్ ఆఫ్ లివింగ్ ఫౌండేషన్ వారితో #ఐస్టాండ్విత్హ్యూమానిటీ కార్యక్రమంతో గిరిజన కుటంబాలను చేరుకుని వారికి అత్యవసరాలైన ఆహారం వంటివి అందజేస్తోంది ట్రైఫెడ్.
27 రాష్ట్రాల్లోని గిరిజన ప్రాంతాలను కలుపుకుని సుమారు 18,000 మంది పైగా గిరిజనులకు ఈ డిజిటల్ ప్రచారం గురించి అవగాహన కల్పించేందుకు స్వయం సహాయక బృందాలకు వెబినార్ కార్యక్రమం రేపు అనగా 9 ఏప్రిల్ 2020న నిర్వహించబడుతుంది.
27 రాష్ట్రాలు మరియు 1 కేంద్ర పాలిత ప్రాంతంతో కలుపుకుని సుమారు 18,075 స్వయం సహాయక బృందాలను భాగస్వాములను చేస్తూ మొత్తంగా 1205 వన్ ధన్ వికాస్ కేంద్రాలలు మంజూరు చేయబడ్డాయి. ఈ పథకంలో సుమారు 3.6లక్షల గిరిజనులు భాగస్వాములు. ఈ డిజిటల్ శిక్షణ కార్యక్రమం ద్వారా వన్ 15,000 స్వయం సహాయక బృందాలతో మొదలు పెట్టి వారిని వన్ ధన్ సామాజిక అవగాహన మరియు జీవనాధార కేంద్రాలుగా వినియోగించనున్నారు. వీరు గిరిజనుల్లో సామాజిక దూరం గురించి మరియు కొవిడ్-19 నివారణకు పాటించవలసిన శుభ్రత మరియు పాటించవలసివి మరియు పాటించకూడనివి, ఎన్టిఎఫ్టి గురించిన సహాలపై శిక్షణ మరియు అవగాహన కార్యక్రమాన్ని నిర్వహించనున్నారు.
(
ప్రధాన మంత్రి కార్యాలయం
నెదర్లాండ్స్ ప్రధాని శ్రీ మార్క్ రూట్ కు మరియు ప్రధాన మంత్రి శ్రీ నరేంద్ర మోదీ కి మధ్య జరిగిన టెలిఫోన్ సంభాషణ
నెదర్లాండ్స్ ప్రధాని శ్రీ మార్క్ రూట్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ ద్వారా మాట్లాడారు.
యూక్రేన్ లో ప్రస్తుతం తలెత్తిన పరిస్థితుల ను గురించి ఇద్దరు నేత లు చర్చించారు. యూక్రేన్ లో మానవీయ సంక్షోభం కొనసాగుతూ ఉండడం పట్ల వారు వారి ఆందోళనల ను ఒకరి కి మరొకరు వెల్లడి చేసుకొన్నారు. శత్రుత్వాన్ని ఆపివేసి, చర్చలు మరియు దౌత్యం సంబంధి బాట లోకి తిరిగి రావాలంటూ భారతదేశం నిరంతరం విజ్ఞప్తులు చేస్తూవస్తోంది అని ప్రధాన మంత్రి శ్రీ నరేంద్ర మోదీ ఈ సందర్భం లో పునరుద్ఘాటించారు. రష్యా కు మరియు యూక్రేన్ కు మధ్య జరుగుతున్న చర్చల ను ప్రధాన మంత్రి స్వాగతించారు. వీటి తాలూకు శీఘ్ర పరిష్కారం లభించగలదనే ఆశ ను ఆయన వ్యక్తం చేశారు.
యుద్ధం చెలరేగుతున్న ప్రాంతాల లో నుంచి భారతీయ పౌరుల ను ఖాళీ చేయించడం, ప్రభావిత ప్రజల కోసం ఔషధాలు సహా ఇతర ఆపద సహాయక సామగ్రి రూపం లో భారతదేశం అందిస్తున్న సహాయం గురించి ప్రధాని శ్రీ మార్క్ రూట్ కు ప్రధాన మంత్రి శ్రీ నరేంద్ర మోదీ తెలియజేశారు.
ప్రధాని శ్రీ మార్క్ రూట్ తో పాటు 2021వ సంవత్సరం ఏప్రిల్ లో తాను పాల్గొన్న వర్చువల్ సమిట్ ను గురించి ప్రధాన మంత్రి గుర్తు కు తెచ్చుకొన్నారు. త్వరలోనే ప్రధాని శ్రీ మార్క్ రూట్ కు భారతదేశం లో స్వాగతం పలకాలని వుందంటూ ఆయన తన అభిలాష ను కూడా వ్యక్తం చేశారు.
పెట్రోలియం- సహజ వాయువుల మంత్రిత్వ శాఖ
భారత్ అభివృద్ధి ప్రక్రియలో అందిన భారీ అవకాశాన్ని వినియోగించుకోండి
అమెరికా పెట్టుబడిదారులకు ధర్మేంద్ర ప్రధాన్ పిలుపు
అమెరికా ఇంధన మంత్రితో కలసి ఎగ్జిక్యూటివ్ ఇండస్ట్రీ రౌండ్ టేబుల్ సమావేశంలో పాల్గొన్న కేంద్రమంత్రి
కేంద్ర పెట్రోలియం, సహజవాయువు, ఉక్కు శాఖ మంత్రి ధర్మేంద్ర ప్రధాన్ బుధవారం అమెరికా ఇంధనశాఖ మంత్రి డాన్ బ్రౌలెట్టీతో కలసి పారిశ్రామిక వర్గాల స్థాయి సంప్రదింపుల సమావేశానికి అధ్యక్షత వహించారు. అమెరికా-భారత్ వాణిజ్య మండలి  ఆధ్వర్యంలో ఈ సమావేశం జరిగింది. 2020 జూలై 17న జరగనున్న భారత్, అమెరికా వ్యూహాత్మక ఇంధన భాగస్వామ్య మంత్రుల స్థాయి సమావేశానికి సన్నాహంగా బుధవారం ఈ భేటీని నిర్వహించారు.
అమెరికా-భారత్ వ్యూహాత్మక ఇంధన భాగస్వామ్య వేదిక ఆధ్వర్యంలో మంగళవారం జరిగిన పారిశ్రామిక స్థాయి సంప్రదింపుల సమావేశానికి కూడా కేంద్ర మంత్రి అధ్యక్షత వహించారు. ఆన్.లైన్ ద్వారా జరిగిన ఈ వర్చువల్ సమావేశంలో పెట్రోలియం సహజవాయువు మంత్రిత్వ శాఖ కార్యదర్శి తరుణ్ కపూర్, అమెరికాలో భారత రాయబారి తరణ్ జిత్ సాంధు, ఉభయదేశాల ప్రభుత్వాల ఇంధన శాఖలకు సంబంధించిన పలువురు ప్రతినిధులు, ఉభయదేశాల కంపెనీల ప్రతినిధులు పాలుపంచుకున్నారు.
ఈ సందర్భంగా కేంద్రమంత్రి ధర్మేంద్ర ప్రధాన్ మాట్లాడుతూ,.భారతదేశంలో అందివచ్చిన కొత్త అవకాశాలను వినియోగించుకోవాలని, విరివిగా పెట్టుబడులు పెట్టాలని అమెరికా కంపెనీలకు, అమెరికా పెట్టుబడిదారులకు ఆహ్వానం పలికారు. పెట్రోలియం రంగంలో పెట్టుబడులకు సంబంధించి భారత్, అమెరికా పరస్పర సహకారంతో ఇప్పటివరకూ కొంత కృషి జరిగిందని, అయితే ఈ కృషి వాస్తవ సామర్థ్యాలకు అనుగుణంగా లేదని మంత్రి అన్నారు. ఇంధన రంగంలో అమెరికా-భారత్ మధ్య వ్యూహాత్మక భాగస్వామ్యం ఎంతో దృఢమైనదన్నారు.
ప్రస్తుత సంక్షోభ సమయంలో కూడా భారత్, అమెరికా సన్నిహితంగా, పరస్పర సహకార భావనతో పనిచేస్తూ వస్తున్నాయని, ప్రపంచ ఇంధన మార్కెట్లను స్థిరీకరించడంలోగానీ, కోవిడ్-19 వైరస్ నిర్మూలన కృషిలో గానీ ఉభయదేశాలు కలసికట్టుగా పనిచేస్తున్నాయని ధర్మేంద్ర ప్రధాన్ అన్నారు. ఈ నాటి సంక్షుభిత ప్రపంచంలో కూడా, ఉభయదేశాల ద్వైపాక్షిక భాగస్వామ్యం కొనసాగుతోందని, ఇకపై కూడా నిరాటంకంగా సాగుతుందని మంత్రి వ్యాఖ్యానించారు.
ఉభయదేశాల వ్యూహాత్మక ఇంధన భాగస్వామ్యం గురించి మంత్రి మాట్లాడుతూ,..సహజ వాయు రంగంలో సహకారాన్ని ప్రాధాన్యతా అంశంగా గుర్తించినట్టు చెప్పారు. నౌకలకు ద్రవీకృత సహజవాయువు సరఫరా, ద్రవీకృత సహజవాయువుకు ఐ.ఎస్.ఒ. కంటెయినర్ రూపకల్పన, పెట్రో రసాయనాలు, జీవ ఇంధనాలు, కంప్రెస్డ్ బయోగ్యాస్ వంటి అంశాల్లో కొత్తగా అనేక అవకాశాలు అందుబాటులోకి రాబోతున్నాయని కేంద్రమంత్రి అన్నారు. అన్వేషణ, ఉత్పత్తి రంగంలో చోటు చేసుకుంటున్న పలు తీవ్రమైన మార్పులు, విధానపరమైన సంస్కరణల గురించి ధర్మేంద్ర ప్రధాన్ ప్రస్తావించారు. మనదేశపు చమురు, గ్యాస్ అనేషణ రంగంతోపాటుగా, సహజవాయు మౌలిక సదుపాయాల ఏర్పాటు రంగంలో 118 బిలియన్ల అమెరికన్ డాలర్ల పెట్టుబడులు రానున్నాయని ఆయన చెప్పారు. వేగంగా అభివృద్ధి చెందుతున్న దేశ ఆర్థికవ్యవస్థ అవసరాలకు తగినట్టుగా వచ్చే ఐదేళ్లలో గ్యాస్ సరఫరా, పంపిణీ వ్యవస్థలు విరివిగా అభివృద్ధికానున్నాయని మంత్రి చెప్పారు. చమురు, సహజవాయువు అన్వేషణ, సరఫరా రంగాల్లో మరిన్ని ఎక్కువ పెట్టుబడులతో భాగస్వామ్యం వహించాలని ఆయన అమెరికాకు విజ్ఞప్తి చేశారు. పారిశ్రామిక వర్గాల రౌండ్ సమావేశాలు సకాలంలోనే జరుగుతున్నాయని, ఈ సమావేశాల్లో జరిగే చర్చలు పెట్రోలియం పరిశ్రమ కోణంలో చాలా ఉపయోగకరం కాగలవని కేంద్రమంత్రి చెప్పారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
రాబోయే శీతాకాలంలో కాలుష్యకారక చర్యలకు వ్యతిరేకంగా కఠినమైన కార్యచరణ
ఢిల్లీతోపాటు జాతీయ రాజధాని ప్రాదేశిక ప్రాంతంలో 50 బృందాలను నియమించిన కేంద్ర కాలుష్య నియంత్రణ మండలి
ఏటా శీతాకాలంలో వాయు కాలుష్యంతో సతమతమయ్యే ఢిల్లీ, పరిసర ప్రాంతాల్లో గాలి నాణ్యతను పెంచే చర్యల్లోభాగంగా విస్తృత క్షేత్రస్థాయి సందర్శన కోసం కేంద్ర కాలుష్య నియంత్రణ మండలి 50 బృందాలను నియమంచింది. 2020 అక్టోబర్ 15 నుంచి, 2021 ఫిబ్రవరి 28 వరకు ఈ బృందాలు పర్యటిస్తాయి.
ఢిల్లీతోపాటు జాతీయ రాజధాని ప్రాదేశిక ప్రాంతాలైన ఉత్తరప్రదేశ్ లోని నోయిడా, ఘజియాబాద్, మీరట్.. హరియాణలోని గురుగ్రామ్, ఫరీదాబాద్, బల్లబ్ గఢ్, జజ్జర్, పానిపట్, సోనెపట్.. రాజస్థాన్లోని భివాడి, అల్వార్, భరత్పూర్ ను ఈ బృందాలు సందర్శిస్తాయి. కాలుష్య సమస్యను తీవ్రతరం చేసే ప్రధాన ప్రాంతాలపైన ఈ బృందాలు దృష్టిసారిస్తాయి.
సరైన నియంత్రణ చర్యలు లేకుండా నిర్మాణాలను చేపట్టడం, చెత్త & నిర్మాణ వ్యర్థాలను రోడ్ల పక్కన వేయడం, ఓపెన్ ప్లాట్లు, పేవ్మెంట్లు లేని రోడ్లు, చెత్త / పారిశ్రామిక వ్యర్థాలను బహిరంగంగా తగలబెట్టడం వంటి సమస్యలను సమీర్ యాప్ ద్వారా బోర్డుకు నివేదిస్తాయి.
సత్వర చర్యలు తీసుకునేందుకు ఈ బృందాలు సేకరించిన సమాచారాన్ని ఆటోమేటెడ్ సిస్టమ్ ద్వారా సంబంధిత ఏజెన్సీలకు పంపిస్తారు. ఆయా రాష్ట్ర ప్రభుత్వాలతో కూడా సమాచారాన్ని పంచుకుంటారు. సంబంధిత ఏజెన్సీలు సకాలంలో చర్యలు తీసుకోవటానికి తగినవిధంగా పర్యవేక్షించడానికి ఈ విధానం సహాయపడుతుంది.
గంట గంటకూ కాలుష్య స్థాయిలను పరిశీలించడానికి, రాష్ట్ర ప్రభుత్వం సంస్థలతో సమన్వయం కోసం సిపిసిబి హెడ్ క్వార్టర్స్ వద్ద సెంట్రల్ కంట్రోల్ రూమ్ ఏర్పాటు చేశారు. ఉత్తమ నిర్వహణ, టీమ్స్ మధ్య సమన్వయం కోసం జిల్లాల వారీగా నోడల్ అధికారులను నియమించారు. శీతాకాలంలో గాలి నాణ్యత ఢిల్లీ ఎన్సీఆర్లో ప్రధాన పర్యావరణ సమస్య. ఈ ప్రాంతంలో గాలి నాణ్యతను మెరుగుపర్చడానికి గత ఐదేళ్ల నుంచి వివిధ ప్రయత్నాలు జరుగుతున్నాయి. గాలి నాణ్యత ఏటా మెరుగవుతున్నప్పటికీ, చేయాల్సింది ఇంకా చాలా ఉంది.
మంత్రిమండలి
నేర సంబంధమైన వ్యవహారాల లో పరస్పర న్యాయ సహాయం అంశం పై బ్రెజిల్ కు మరియు భారతదేశాని కి మధ్య ఒప్పందాని కి ఆమోదం తెలిపిన మంత్రిమండలి
నేర సంబంధమైన వ్యవహారాల లో పరస్పర న్యాయ సహాయం అంశం పై ఫెడరేటివ్ రిపబ్లిక్ ఆఫ్ బ్రెజిల్ కు మరియు రిపబ్లిక్ ఆఫ్ ఇండియా కు మధ్య ఒప్పందాని కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ ఒప్పందం పై సంతకాలు జరుగవలసివుంది.
నేర సంబంధ వ్యవహారాల లో పరస్పర న్యాయ సహాయం మరియు సహకారాన్ని అందించుకోవడం ద్వారా నేరం యొక్క దర్యాప్తు లోను, నేరం యొక్క విచారణ లోను రెండు దేశాల లో ప్రభావశీలత ను పెంపొందింపచేయడమే ఈ ఒప్పందం యొక్క ధ్యేయం గా ఉంది. దేశ సరిహద్దుల కు ఆవల జరిగినటువంటి నేరం మరియు ఆ నేరం తో ఉగ్రవాదానికి లంకెలు ఉన్న సందర్భాల లో, నేర దర్యాప్తు, నేర విచారణ లతో పాటు నేర ఉపకరణాల జాడ తీయడం లో, ఆ ఉపకరణాల ను స్వాధీనం చేసుకోవడం లో, ఉగ్రవాద చర్యల కు ఆర్థిక సహాయం చేయడాని కి లక్షించిన నిధి ని జప్తు చేయడం లో ఫెడరేటివ్ రిపబ్లిక్ ఆఫ్ బ్రెజిల్ తో ద్వైపాక్షిక సహకారాని కి ఒక స్థూలమైన లీగల్ ఫ్రేమ్ వర్క్ ను ప్రతిపాదిత ఒప్పందం ఏర్పరుస్తుంది.(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
లాక్డౌన్ సమయంలోనూ వేగంగా ఆహార ధాన్యాల సేకరణ
లక్ష్యంగా నిర్ణయించిన 400 లక్షల మెట్రిక్ టన్నుల గోధుమల్లో సగానికి పైగా సేకరణ
45 లక్షల మెట్రిక్ టన్నుల వరిధాన్యం సేకరణ, 30 లక్షల మెట్రిక్ టన్నులతో తెలంగాణ అగ్రస్థానం
పీఎంజీకేఏవై కింద రాష్ట్రాలు, యూటీలకు 70 లక్షల మెట్రిక్ టన్నులు సరఫరా
మూడు నెలల కాలానికి కేటాయించిన మొత్తంలో ఇది 58 శాతం
దేశవ్యాప్త లాక్డౌన్ కారణంగా రవాణా వ్యవస్థలో అడ్డంకులు ఉన్నా, ప్రస్తుత రబీ సీజన్లో గోధమ, వరిధాన్యం  సేకరణ వేగంగా సాగుతోంది. జాతీయ పూల్ కోసం గోధుమల సేకరణలో లక్ష్యంగా నిర్ణయించిన 400 లక్షల మెట్రిక్ టన్నుల్లో, 06.05.2020 నాటికి 216 లక్షల మెట్రిక్ టన్నులను సేకరించారు. గోధుమను ప్రధానంగా సేకరించే పంజాబ్, హర్యానా, మధ్యప్రదేశ్ రాష్ట్రాల్లో ఏప్రిల్ 15 తర్వాతే పని ప్రారంభించినా, సేకరణ వేగంగా సాగుతోంది. వరిధాన్యం సేకరణ కూడా సాఫీగా సాగుతోంది. ఇప్పటివరకు 44.9 లక్షల మెట్రిక్ టన్నుల వరిధాన్యాన్ని ప్రభుత్వ సంస్థలు సేకరించాయి.
గోధుమల సేకరణలో అగ్రస్థానంలో పంజాబ్
గోధుమల సేకరణలో 104.28 లక్షల మెట్రిక్ టన్నులతో పంజాబ్ ముందుడగా, హర్యానా 50.56 లక్షల మెట్రిక్ టన్నులతో, మధ్యప్రదేశ్ 48.64 లక్షల మెట్రిక్ టన్నులతో తర్వాతి స్థానాల్లో ఉన్నాయి. అకాల వర్షాల కారణంగా ఈ రాష్ట్రాల్లోని గోధుమ నిల్వలు కొంతమేర దెబ్బతిన్నాయి. ఈ పరిస్థితుల్లో, సేకరణ నిబంధనలు సడలించడం ద్వారా రైతులకు ఊరటనిచ్చేలా కేంద్ర ప్రభుత్వం చర్యలు చేపట్టింది. దీనివల్ల గోధుమ సేకరణకు ఇబ్బందులు లేకుండా పోయాయి. ఉత్తరప్రదేశ్, రాజస్థాన్ కూడా జాతీయ పూల్ కోసం గోధుమల సేకరణలో పాల్గొని, పనులను వేగవంతం చేశాయి.
వరిధాన్యం సేకరణలో అగ్రస్థానంలో తెలంగాణ
వరిధాన్యం విషయానికి వస్తే, తెలంగాణలో గరిష్టస్థాయిలో సేకరణ జరిగింది. ఈ రాష్ట్రంలో భారీ నీటిపారుదల పథకాలను అమల్లోకి తెచ్చిన కారణంగా ధాన్యం ఉత్పత్తిలో భారీగా పెరుగుదల నమోదైంది. కేంద్రం సేకరించిన 45 లక్షల మెట్రిక్ టన్నుల వరిధాన్యంలో, తెలంగాణ వాటా 30 లక్షల మెట్రిక్ టన్నులు కాగా, మిగిలిన 10 లక్షల మెట్రిక్ టన్నులను ఆంధ్రప్రదేశ్ నుంచి సేకరించారు. లాక్డౌన్ కారణంగా ఇబ్బందికర పరిస్థితులు ఉన్నా, కేంద్రం, సంబంధిత రాష్ట్రాల సంయుక్త పనితీరు కారణంగా ధాన్యం సేకరణ వేగంగా సాగింది.
మూడు నెలలకు కేటాయించిన మొత్తంలో 58 శాతం పంపిణీ
 కింద మూడు నెలలపాటు ఇవ్వనున్న రేషన్ సరఫరా, ఇప్పటికే దేశవ్యాప్తంగా ప్రారంభమైంది. దీనివల్ల 80 కోట్ల మంది ప్రజలకు లబ్ధి చేకూరుతోంది. ఈ పథకం కింద కేంద్రం కేటాయించిన ఆహార ధాన్యాల్లో అన్ని రాష్ట్రాల్లో 70 లక్షల మెట్రిక్ టన్నులను ఇప్పటికే పంపిణీ చేశారు. ఇది మూడు నెలల కాలానికి కేటాయించిన మొత్తంలో ఇది 58 శాతం. ఏప్రిల్ కోటాను ప్రతి రాష్ట్రం ఇప్పటికే పూర్తి చేయగా, ఆరు కేంద్ర పాలిత ప్రాంతాలు మొత్తం 3 నెలల కోటాను పూర్తి చేశాయి. ప్రతి రాష్ట్రం, కేంద్ర పాలిత ప్రాంతంలో పేదలకు ఆహార ధాన్యాలు అందించడం ద్వారా, ఆహార లభ్యతపై ప్రజలకు ఆందోళన లేకుండా కేంద్ర ప్రభుత్వం భరోసా ఇస్తోంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
రేపటి నుంచి పూర్తి హాజరుతో ప్రభుత్వ కార్యాలయాల పునఃప్రారంభం
కోవిడ్ పరిస్థితిని సమీక్షించిన తర్వాత నిర్ణయం .. కేంద్ర మంత్రి డాక్టర్ జితేంద్ర సింగ్
ఎటువంటి మినహాయింపు లేకుండా అన్ని స్థాయిల్లో ఉద్యోగులు 2022 ఫిబ్రవరి 7 నుంచి కార్యాలయాలకు తప్పనిసరిగా హాజరు కావాలి
రేపటి నుంచి పూర్తి హాజరుతో ప్రభుత్వ కార్యాలయాల పునఃప్రారంభం అవుతాయని కేంద్ర శాస్త్ర సాంకేతిక,భూగర్భ శాస్త్రం, సిబ్బంది వ్యవహారాలు , ప్రజా ఫిర్యాదులు, పెన్షన్లు, అణుశక్తి, అంతరిక్ష శాఖ సహాయ  మంత్రి డాక్టర్ జితేంద్ర సింగ్ ప్రకటించారు. ఎటువంటి మినహాయింపు లేకుండా అన్ని స్థాయిల్లో ఉద్యోగులు 2022 ఫిబ్రవరి 7 నుంచి కార్యాలయాలకు తప్పనిసరిగా హాజరుకావాలని ఆయన స్పష్టం చేశారు. దేశంలో కోవిడ్ మహమ్మారి పరిస్థితిని ఈరోజు సాయంకాలం సమీక్షించిన అనంతరం డాక్టర్ జితేంద్ర సింగ్ ప్రభుత్వ కార్యాలయాలకు సిబ్బంది హాజరుపై కీలక ప్రకటన చేశారు. దేశంలో కరోనా కేసుల సంఖ్యతో పాటు పాజిటివిటీ రేటు తగ్గుతున్నదని దీనితో ఎటువంటి మినహాయింపులు లేకుండా ఫిబ్రవరి 7 నుంచి పూర్తి స్థాయిలో హాజరు అయ్యేలా నిర్ణయం తీసుకున్నామని డాక్టర్ జితేంద్ర సింగ్ వివరించారు.
అయితే, విధులకు హాజరయ్యే సిబ్బంది ఎల్లవేళలా మాస్కులు ధరించి, కోవిడ్ అనుగుణ ప్రవర్తనతో పని చేసేలా చర్యలు తీసుకోవాలని సంబంధిత విభాగ అధిపతులను ఆదేశించామని డాక్టర్ జితేంద్ర సింగ్ వివరించారు.
50% హాజరుతో కార్యాలయాలు ఫిబ్రవరి 15 వరకు పనిచేయాలని ఆదేశిస్తూ గతంలో జారీ చేసిన ఉత్తర్వుల స్థానంలో ఈ ఉత్తర్వులు అమలు లోకి వస్తాయి. తాజా పరిస్థితిపై సంబంధిత వర్గాల నుంచి సేకరించిన సమాచారం, సమీక్ష తర్వాత సిబ్బంది వ్యవహారాలు, శిక్షణ మంత్రిత్వ శాఖ ఉత్తర్వులను సవరిస్తూ కార్యాలయ ఉత్తర్వులను విడుదల చేసింది. దీని ప్రకారం 2022 ఫిబ్రవరి 7 నుంచి అన్ని స్థాయిల సిబ్బంది ఎటువంటి మినహాయింపు లేకుండా కార్యాలయాలకు హాజరు కావలసి ఉంటుంది. ఇకపై సిబ్బందికి "వర్క్ ఫ్రమ్ హోమ్" ఎంపిక ఉండదు.
సిబ్బంది హాజరుకు సంబంధించి సిబ్బంది వ్యవహారాలు, శిక్షణ మంత్రిత్వ శాఖ 2022 జనవరి 3 న కార్యాలయ మెమో ద్వారా మార్గదర్శకాలను జారీ చేసింది. పరిస్థితిని దృష్టిలో ఉంచుకుని వీటిలో మార్పులు చేర్పులు చేయడం జరుగుతుందని మంత్రిత్వ శాఖ పేర్కొంది.
50% హాజరుతో ఫిబ్రవరి 15 వరకు కార్యాలయాలు పనిచేయాలని మంత్రిత్వ శాఖ ఉత్తర్వులు జారీ చేసింది. అండర్ సెక్రటరీ స్థాయి వరకు మొత్తం సిబ్బందిలో 50% మంది కార్యాలయాలకు హాజరు కావాలని, మిగిలిన 50% మంది ఇళ్ల నుంచి విధులు నిర్వహించాలని ఉత్తర్వుల్లో పేర్కొనడం జరిగింది. ఇంతేకాకుండా, అంగ వైకల్యం కలిగిన సిబ్బంది, గర్భిణులు విధులకు హాజరు కాకుండా మినహాయింపు ఇవ్వడం జరిగింది. అయితే, వీరంతా కార్యాలయ పనివేళల్లో టెలిఫోన్ ఇతర వ్యవస్థల ద్వారా అందుబాటులో ఉండాలని కూడా ఆదేశాలు గతంలో జారీ అయ్యాయి.
కోవిడ్ బారిన పడిన, పాజిటివ్ వచ్చి ఇళ్ల నుంచి పనిచేస్తున్న సిబ్బందితో డాక్టర్ జితేంద్ర సింగ్ గత నెలలో వీడియో కాన్ఫరెన్స్ ద్వారా మాట్లాడి వారి యోగక్షేమాలు తెలుసుకున్నారు. వారి ఆరోగ్య పరిస్థితిని తెలుసుకున్న మంత్రి వారి అభిప్రాయాలను కూడా తెలుసుకున్నారు.
అయితే, పరిస్థితులు మెరుగు పడడంతో గతంలో జారీ చేసిన ఉత్తర్వులను సిబ్బంది వ్యవహారాలు, శిక్షణ మంత్రిత్వ శాఖ ఉపసంహరించుకుని తాజా ఉత్తర్వులు జారీ చేసింది. ఫిబ్రవరి 15 వరకు 50% సిబ్బందితో కార్యాలయాలు పనిచేయాలని ఆదేశిస్తూ జారీ చేసిన ఉత్తర్వులను రద్దు చేసిన మంత్రిత్వ శాఖ 2022 ఫిబ్రవరి 7 నుంచి ఎటువంటి మినహాయింపులు లేకుండా అన్ని స్థాయిల్లో ఉద్యోగులు పూర్తిగా విధులకు హాజరు కావాలని ఆదేశిస్తూ సవరించిన ఉత్తర్వులను విడుదల చేసింది.
హోం మంత్రిత్వ శాఖ
2022 మొదటి రోజునే 'పీఎం కిసాన్ యోజన' కింద దేశంలోని 10 కోట్ల మంది రైతుల ఖాతాల్లో రూ.20,000 కోట్లు జమ చేసినందుకు.. ప్రధాన మంత్రి శ్రీ నరేంద్ర మోదీకి కృతజ్ఞతలు తెలిపిన కేంద్ర హోం, సహకార శాఖ మంత్రి శ్రీ అమిత్ షా
- రైతుల సాధికారత లేకుండా దేశం సర్వతోముఖాభివృద్ధి సాధ్యం కాదని.. గత ఏడేండ్లుగా రైతులను స్వావలంబన చేసేందుకు నిరంతరం కృషి చేస్తూ రైతుకు అనుకూలమైన మోదీ ప్రభుత్వాన్ని దేశం చూసిందన్న శ్రీ అమిత్ షా
- వ్యవసాయం అత్యంత క్లిష్టమైన సమయంలో పీఎం కిసాన్ యోజన రైతులకు ఆర్థిక సహాయం అందించడంతో పాటు రుణ విముక్తులను చేయడానికి చాలా మేలు చేసింది
2022 మొదటి రోజునే 'పీఎం కిసాన్ యోజన' కింద దేశంలోని 10 కోట్ల మంది రైతుల ఖాతాల్లో రూ.20,000 కోట్ల నిధులను జమ చేసినందుకు కేంద్ర హోం, సహకార శాఖ మంత్రి శ్రీ అమిత్ షా ప్రధాన మంత్రి శ్రీ నరేంద్ర మోదీకి కృతజ్ఞతలు తెలిపారు. “అన్నదాత సాధికారత లేకుండా దేశపు సర్వతోముఖాభివృద్ధి సాధ్యం కాదని, రైతులను స్వావలంబన చేసేందుకు గత ఏడు సంవత్సరాల నుంచి నిరంతరాయంగా కృషి చేస్తున్న రైతు అనుకూలంగా ఉన్న మోదీ ప్రభుత్వాన్ని దేశం చూసిందని" అని కేంద్ర హోంమంత్రి వరుస ట్వీట్లలో పేర్కొన్నారు. "వ్యవసాయం అత్యంత క్లిష్టంగా మారిన సమయంలో వారికి ఆర్థిక సహాయం అందించడం ద్వారా రైతులను రుణ విముక్తులను చేయడంలో పీఎం కిసాన్ యోజన ఎంతగానో ఉపకరించిందని" అని ఆయన అన్నారు.
ప్రధాన మంత్రి కార్యాలయం
ఈ రోజు న జలియాంవాలా బాగ్ లో అమరులుఅయిన వారందరి ప్రానసమర్పణాన్ని స్మరించిన ప్రధాన మంత్రి
జలియాంవాలా బాగ్ లో ఈ రోజు న అమరులు అయిన వారందరి ప్రాణసమర్పణాన్ని ప్రధాన మంత్రి శ్రీ నరేంద్ర మోదీ గుర్తు కు తెచ్చుకొన్నారు.
ప్రధాన మంత్రి ఒక ట్వీట్ లో -
‘‘ఈ రోజు న జలియాంవాలా బాగ్ లో అమరులు అయినటువంటి వ్యక్తులు అందరు చేసిన త్యాగాన్ని నేను స్మరించుకొంటున్నాను. వారు అందరి యొక్క సర్వోచ్చ ప్రాణసమర్పణం మనకు మన స్వాతంత్య్ర సేనానుల కలల ను పూర్తి చేసేందుకు మరియు ఒక శక్తియుతమైనటువంటి, అభివృద్ధి చెందినటువంటి భారతదేశాన్ని నిర్మించడం కోసం మరింత ఎక్కువ గా పాటు పడేటట్లు గా ప్రేరణ ను ఇస్తుంది.’’ అని పేర్కొన్నారు.
ప్రధాన మంత్రి కార్యాలయం
మాఘ పూర్ణిమ నాడు దేశ ప్రజల కు శుభాకాంక్షలు తెలిపిన ప్రధాన మంత్రి
మాఘ పూర్ణిమ నాడు దేశ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘మాఘ పూర్ణిమ సందర్భం లో దేశవాసులు అందరికి ఇవే హృదయపూర్వక శుభాకాంక్షలు’’ అని ఒక ట్వీట్ లో ప్రధాన మంత్రి పేర్కొన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ఐసీటీ వినియోగంలో దేశం సాధించిన ప్రగతికి గుర్తు గా కార్యక్రమాన్ని నిర్వహించిన భారత టెలికాం శాఖ మరియు కామన్వెల్త్ టెలికమ్యూనికేషన్స్ ఆర్గనైజేషన్
సమాచార ప్రసార సాంకేతిక పరిజ్ఞానం వినియోగంలో దేశం సాధించిన ప్రగతి పై భారత టెలికాం శాఖ మరియు కామన్వెల్త్ టెలికమ్యూనికేషన్స్ ఆర్గనైజేషన్  ' డిజిటల్ ట్రాన్స్ఫర్మేషన్ సెంటర్ స్టేజ్  - ఇండియా'' పేరిట ఒక కార్యక్రమాన్ని నిర్వహించాయి. కామన్వెల్త్ టెలికమ్యూనికేషన్స్ ఆర్గనైజేషన్  సభ్య దేశాలు సమస్యల పరిష్కారానికి డిజిటల్ రూపంలో లభిస్తున్న అవకాశాలను అమలు చేసేలా ప్రోత్సహించి, ఈ అంశంలో భారతదేశం సాధించిన ప్రగతిని వివరిస్తూ ' డిజిటల్ ట్రాన్స్ఫర్మేషన్ సెంటర్ స్టేజ్  - ఇండియా'' కార్యక్రమం జరిగింది. 33 దేశాలు సభ్యులుగా ఉన్న కామన్వెల్త్ టెలికమ్యూనికేషన్స్ ఆర్గనైజేషన్ లో భారతదేశం సభ్యత్వం కలిగి ఉంది.
కామన్వెల్త్ టెలికమ్యూనికేషన్స్ ఆర్గనైజేషన్ సభ్య దేశాలకు చెందిన ప్రతినిధులకు ఈ కార్యక్రమంలో డిజిటల్ రంగంలో కీలకమైన ఆధార్  మరియు యూనిఫైడ్ పేమెంట్ ఇంటర్ఫేస్  అంశాలలో భారతదేశం సాధించిన విజయాలను వివరించడం జరిగింది. ఆధార్ వినియోగం, ప్రమాణీకరణ పై యుఐడీఏఐ వివరణాత్మక ప్రదర్శన నిర్వహించింది. దేశంలో వినియోగంలో ఉన్న 1.29 బిలియన్ పైగా ఆధార్ కార్డులు, 68 బిలియన్లకు పైబడి నిర్ణయించిన ప్రామాణీకరణలు, ఆర్థిక వ్యవస్థకు ఆధార్ అందిస్తున్న సహకారం , ఆధార్ ఆధారిత చెల్లింపులు  మరియు ఆధార్ వల్ల కలుగుతున్న ఇతర ప్రయోజనాలను ప్రదర్శనలో వివరించారు. వినియోగదారులు, బ్యాంకులు, ఆర్థిక సంస్థలు, వ్యాపారులకు యూపీఐ వ్యవస్థ వల్ల కలుగుతున్న ప్రయోజనాలను
)నేషనల్ పేమెంట్స్ కార్పొరేషన్ ఆఫ్ ఇండియా  తన ప్రదర్శనలో వివరించింది. ఒక్క 2022 ఫిబ్రవరి నెలలో ఈ వ్యవస్థ ద్వారా 4.52 బిలియన్ కార్యకలాపాలు జరిగాయని ఎన్పీసీఐ పేర్కొంది. దీనివల్ల కలుగుతున్న ఇతర ప్రయోజనాలను కూడా ఎన్పీసీఐ వివరించింది.
కార్యక్రమంలో పాల్గొన్న సిటీఓ, దాని సభ్యులకు టెలీకమ్యూనికేషన్ల శాఖ కృతజ్ఞతలు తెలిపింది. ప్రజలకు సాధికారత కల్పించే కార్యక్రమాల అమలుకు అవసరమైన సహాయ సహకారాలు అందిస్తామని సభ్య దేశాలకు హామీ ఇచ్చింది. తాను సాధించిన విజయాల వివరాలు అందించిన భారతదేశానికి సిటీఓ కృతజ్ఞతలు తెలిపింది.
ప్రధాన మంత్రి కార్యాలయం
భారతదేశఅంతర్జాతీయ చలనచిత్ర ఉత్సవం సందర్భం లో దీ ఇండియన్ ఫిల్మ్ పర్సనాలిటి ఆఫ్ దీ ఇయర్ పురస్కారాన్ని తెలుగు నటుడు శ్రీ చిరంజీవి కి ప్రకటించిన వేళ ఆయన కు అభినందనలుతెలిపిన ప్రధాన మంత్రి
భారతదేశ అంతర్జాతీయ చలనచిత్ర ఉత్సవం సందర్భం లో తెలుగు నటుడు శ్రీ చిరంజీవి కి ‘దీ ఇండియన్ ఫిల్మ్ పర్సనాలిటీ ఆఫ్ దీ ఇయర్’ పురస్కారాన్ని ప్రకటించిన వేళ ప్రధాన మంత్రి శ్రీ నరేంద్ర మోదీ ఆయన కు అభినందనలను తెలియజేశారు.
సమాచార, ప్రసార శాఖ మరియు యువజన వ్యవహారాలు, ఇంకా క్రీడల శాఖ కేంద్ర మంత్రి శ్రీ అనురాగ్ ఠాకుర్ చేసిన ఒక ట్వీట్ కు ప్రధాన మంత్రి తాను మరొక ట్వీట్ లో ప్రతిస్పందిస్తూ :
‘‘చిరంజీవి గారు ఒక ప్రశంసాయోగ్యమైనటువంటి వ్యక్తి అని చెప్పాలి. ఆయన యొక్క విశేష కార్యాలు, పోషించిన విభిన్న పాత్ర లు మరియు అద్భుతమైన స్వభావం.. ఇవి ఆయన ను తరాల కు అతీతం గా చలనచిత్ర ప్రేమికుల కు ప్రేమపాత్రుని గా చేసివేశాయి. @IFFIGoa లో ‘దీ ఇండియన్ ఫిల్మ్ పర్సనాలిటీ ఆఫ్ దీ ఇయర్’ పురస్కారాన్ని ప్రకటించిన తరుణం లో ఆయన కు ఇవే అభినందన లు.
@KChiruTweets’’ అని పేర్కొన్నారు.
Chiranjeevi Garu is remarkable. His rich work, diverse roles and wonderful nature have endeared him to film lovers across generations. Congratulations to him on being conferred the Indian Film Personality of the Year at @IFFIGoa. @KChiruTweets https://t.co/yQJsWL4YhG
— Narendra Modi  November 21, 2022
చిరంజీవి గారు విలక్షణమైన నటుడు. అద్భుతమైన వ్యక్తిత్వంతో, విభిన్న నటనాచాతుర్యంతో అనేక పాత్రలు పోషించి కొన్ని తరాల ప్రేక్షకుల అభిమానాన్నీ , ఆదరణనూ చూరగొన్నారు. https://t.co/yQJsWL4qs8
— Narendra Modi  November 21, 2022